UTP ได้ประโยชน์จากการเติบโต e-commerce แนะซื้อเป้าหมาย 13.50 บาท
UTP ได้ประโยชน์จากการเติบโต e-commerce แนะซื้อเป้าหมาย 13.50 บาท
8 มิ.ย. 2561

บล.เคทีบี (ประเทศไทย) ระบุในบทวิเคราะห์วันนี้(8 มิ.ย.)ว่า บริษัท ยูไนเต็ด เปเปอร์ จำกัด (มหาชน) หรือ UTP ดำเนินธุรกิจผลิตและจัดจำหน่ายกระดาษคราฟท์สำหรับผู้ผลิตกล่องกระดาษ และบรรจุภัณฑ์ มีผลิตภัณฑ์หลัก คือ กระดาษคราฟท์สำหรับทำผิวกล่อง และทำลอนลูกฟูก
ซึ่งมีโอกาสเติบโตอีกมากจากเทรนด์ของธุรกิจ e-commerce ซึ่งมีความจำเป็นต้องใช้กล่องบรรจุภัณฑ์จำนวนมาก เราคาดกำไรสุทธิในไตรมาส2/61 จะอยู่ที่ 186 ล้านบาท เติบโต 194% เทียบช่วงเดียวกันของปีก่อนและ 11% QoQ ทำสถิติสูงสุดใหม่ และประมาณการกำไรสุทธิปี 2018 อยู่ที่ 708 ล้านบาท เติบโตถึง 125% เทียบช่วงเดียวกันของปีก่อนโดยเติบโตจาก 1) กำลังการผลิตที่เพิ่มขึ้นเรื่อยๆ จากการพัฒนาประสิทธิภาพการผลิต 2) ราคาขายกระดาษคราฟท์เพิ่มขึ้น คาดจาก supply ที่ลดลงในจีน และกฎหมายนำเข้าเศษกระดาษของจีนที่เข้มงวดขึ้น และ 3) ต้นทุนกระดาษถูกลง ทั้งนี้เริ่มต้นให้คำแนะนำ ซื้อ ที่ราคาเหมาะสม 16 บาท (PER 15 เท่า)